**ใบงานที่**

 **6.1 การประเมินคุณค่าเรื่องสั้น**

**คำชี้แจง** ให้นักเรียนอ่านเรื่องสั้นต่อไปนี้ แล้วประเมินคุณค่าของเรื่อง

**ลูกชายที่จากไป**

*ประภัสสร เสวิกุล*

 ปีนี้ชายชราอายุ 76 ปี และร่างกายทรุดโทรมลงอย่างเห็นได้ชัด ทั้งใบหน้าที่ส่อความอิดโรยไม่ผ่องใสเหมือนแต่ก่อน ดวงตาที่ฝ้าฟางร่างกายที่กระปลกกระเปลี้ยไร้กำลังวังชา อาการเหนื่อยอ่อนที่เกิดขึ้นบ่อยๆ และอย่างง่ายดายจนแทบไม่เป็นอันหยิบจับหรือทำงานการอะไรเป็นชิ้นเป็นอัน แม้แต่การตัดแต่งไม้ที่ปลูกไว้ในบ้านหรือกวาดเศษกระดาษกับใบไม้แห้งซึ่งลมพัดมาเกลื่อนที่ถนนหน้าบ้านเสมอ

 บ้านของชายชราเป็นบ้านหลังแรกในซอยที่เป็นทางเข้าสู่หมู่บ้านจัดสรร หอพัก และอพาร์ทเม้นท์ ที่มีรถราและผู้คนผ่านเข้าออกตลอดวันโดยเฉพาะในช่วงเช้าและตอนเย็น ถัดจากบ้านไปไม่ถึง 150 เมตร เป็นถนนใหญ่ซึ่งเนืองแน่นไปด้วยยานพาหนะนานาชนิด และการจราจรติดขัดตลอดทั้งวัน ตรงปากซอยมีป้ายรถประจำทางซึ่งเป็นเสมือนที่ชุมนุมของคน ในซอยและวินมอเตอร์ไซค์ กระแสลมจะพัดจากช่องระหว่างตึกแถวอีกฟากของถนน พรูผ่านป้ายรถประจำทางพร้อมกับหอบกากตั๋วรถเมล์ เศษกระดาษ ถุงพลาสติก กระดาษเช็ดปากที่คนซึ่งขึ้นลงรถเมล์ทิ้งไว้ รวมทั้งใบไม้แห้งเข้ามาตกที่ หน้าบ้านชายชรา

 ...สมัยที่แถบนี้ยังเป็นทุ่งนา ชายชราชอบเอาเก้าอี้ผ้าใบมาตั้งที่ระเบียงหน้าบ้านเพื่อรับลม แต่เมื่อความเจริญไล่ตามมา แกกลับต้องปิดหน้าต่างเพื่อกันฝุ่นและควันจากท่อไอเสียรถยนต์และมีภาระในการปัดกวาดถนนหน้าบ้านเพิ่มขึ้น

 เมื่อลูกชายยังเล็กเขาชอบที่จะอยู่ใกล้ๆ และฟังพ่ออ่านหนังสือหรือเล่านิทานให้ฟัง บางทีก็จะนอนขดตัวซุกอกพ่อหลับอยู่บนเก้าอี้ผ้าใบเหมือนลูกแมวขี้เซา แต่บางวันก็เอาแต่วิ่งไล่จับแมงปอเข็มสีแดงตัวบางๆ ที่บินวนเวียนอยู่ตามดอกอัญชันริมรั้วระแนง

 ชายชราชำเลืองดูนาฬิกาที่ข้อมือเข็มสั้นกับเข็มยาวยังคงหยุดอยู่ที่เดิม เหมือนเมื่อก่อนหน้านี้ แกเขย่าข้อมือแรงๆ แต่ไม่มีอะไรเคลื่อนไหว

 “นาฬิกาโปเก” แกค่อนว่ามันขณะลดข้อมือลง
 “แต่ก็ดีเหมือนกัน” ชายชรารำพึง “อย่างน้อยเราก็จะได้ไม่แก่ไปกว่านี้”
 ชายชราอดนึกเล่นๆ ไม่ได้ว่า หากสามารถหยุดเวลาได้จริงๆ แกก็คงจะหยุดความเจริญของซอยนี้ไว้ตั้งแต่ยังมีสภาพเป็นทุ่งนาและถนนใหญ่ซึ่งนูนเป็นหลังเต่าเรียงรายด้วยต้นจามจุรี ต่อนานๆ จึงมีรถเมล์โกโรโกโสแล่นผ่านมาสักคัน คืนวันที่มีเพียงแสงตะเกียงรั้วในยามค่ำคืนและน้ำฝนในตุ่มดินเผาแทนน้ำประปา หรือน้ำดื่มบรรจุขวดจะยิ่งดีใหญ่ ถ้าลูกชายจะเป็นเด็กตัวเล็กๆ อย่างเดิมซึ่งบางทีมันอาจจะดีกว่าการที่จะปล่อยเวลาให้ล่วงเลยมาถึงวันนี้ก็ได้...

 ลมจากปากซอยพัดมาวูบหนึ่งหอบเอาความร้อนและกระไออ้าวเข้ามาต้องกาย

 “แต่ทุกสิ่งทุกอย่างย่อมมีการเปลี่ยนแปลง” แกถอนใจ เมื่อนึกถึงสายลมเย็นและกลิ่นชื้นของผืนนาชื้นฝนเมื่อหลายสิบปีที่แล้ว

 “บ้านเมืองพักนี้มันวุ่นๆ อยู่...” ชายชรานึกถึงคำพูดของตัวเองเมื่อ 30 ปีก่อนในวันที่อุณหภูมิทางการเมืองร้อนระอุจนใกล้จะถึงจุดเดือด

 “เอ็งไปยุ่งเกี่ยวอะไรกับเขาด้วยหรือเปล่า”

 “พ่อถามทำไม” ลูกชายซึ่งกำลังผูกเชือกรองเท้ากีฬาสีขาวสะอาดเงยหน้าขึ้นมอง

 “ที่ถามก็เพราะเป็นห่วงเอ็ง” แกนึกน้อยใจ

 “พ่อน่าจะห่วงบ้านเมืองมากกว่า” ลูกชายยัดชายเสื้อแขนสั้นลงในขอบกางเกงบูลจีนส์ที่คาดด้วยเข็มขัดหนังสีดำหัวเข็มขัดมีตราสถาบันการศึกษา อย่างลวกๆ

 “บ้านเมืองมีคนที่มีหน้าที่เกี่ยวข้องดูแลอยู่แล้ว” แกมองลูกด้วยสายตาที่ห่วงใย “แต่เรามีกันแค่สองคนพ่อลูกเท่านั้น”

 “บ้านเมืองเป็นของเราทุกคนไม่ใช่สมบัติของใครคนใดคนหนึ่ง” ลูกชายประสานสายตา “เพราะคนส่วนใหญ่เอาแต่คิดกันแบบพ่อถึงได้มีบางคนเสวยสุขด้วยการกอบโกยผลประโยชน์จากบ้านเมืองได้ตามใจชอบ”

 “เอ็งจะพูดจะจาอะไรก็ระวังปากระวังคำบ้าง” แกเตือน

 “ผมพูดตามความจริง” ลูกชายไม่พรั่นพรึง “ถ้าคนเราไม่กล้าพูดความจริงเราก็ต้องอยู่ในโลกแห่งความหลอกลวงไปตลอดกาล”

 “ถ้าเอ็งคิดว่าการที่พ่อหวังดีต่อเอ็งเป็นห่วงเป็นความเห็นแก่ตัว พ่อก็จะไม่พูดอะไรอีกต่อไปแล้ว” ลมชื่นโชยกลิ่นฝนปลายฤดูมาจากที่ไกลๆ แต่ชายชรารู้สึกแห้งผากในอก

 “คนเราต่างก็มีหน้าที่ไปคนละอย่าง” ลูกชายพูดด้วยน้ำเสียงที่อ่อนลงแต่แฝงไว้ด้วยความมั่นคง “พ่อก็เคยสอนให้ผมทำหน้าที่ของตัวเองให้ดีที่สุด และหน้าที่ของผมในตอนนี้ก็คือการทำงานเพื่อบ้านเมืองทุกอย่างที่ผมทำลงไปในวันนี้ก็เพื่อพ่อและคนอื่นๆ วันนี้พ่ออาจจะไม่เข้าใจผม แต่ผมก็หวังว่าสักวันหนึ่งข้างหน้าพ่อคงจะเข้าใจและเห็นด้วยกับสิ่งที่ผมทำ ลงไป”

 “พ่อเข้าใจเอ็งเสมอ” แกพึมพำ “แม้ว่าถึงจะไม่เห็นด้วยกับสิ่งที่เอ็งทำเลยก็ตาม”

 “ทุกสิ่งที่ผมทำลงไปก็เพื่อบ้านเมืองและความถูกต้อง” ดวงตาของลูกชายทอประกายเข้มขึ้นเหมือนแสงของดาวฤกษ์ในคืนแรม

 เหตุการณ์รุนแรงในวันนั้นเป็นเสมือนความฝันอันเลวร้ายที่สุดของบ้านเมืองที่ได้ชื่อว่าเป็นดินแดนแห่งความสงบร่มเย็นและเป็นบาดแผลฉกรรจ์ในจิตใจของหลายๆ คน อย่างยากที่จะเยียวยาให้ทุเลาลงได้โดยง่าย

 ...ชายชราไม่เคยลืมวันที่แกวิ่งพล่านเหมือนคนบ้าไปทั่วท้องสนามหญ้าอันกว้างใหญ่และสถาบันการศึกษาเก่าแก่ เพื่อค้นหาลูกชายจากซากปรักหักพังของวัตถุและจิตวิญญาณ และถามหาลูกชายจากทุกคนที่พบพาน ท่ามกลางเสียงเย้ยหยันเหยียดหยามเสียงด่าทอด้วยความชิงชังของคนฝ่ายหนึ่ง กับเสียงร่ำไห้และพร่ำเพ้ออย่างเสียขวัญของคนอีกฝ่ายหนึ่ง ในสถานการณ์ที่ผู้คนถูกแบ่งแยกออกจากกันเป็นฝักฝ่ายและทำร้าย ทำลายกันอย่างโหดร้าย เพียงเพราะความรู้สึกนึกคิดที่แตกต่างกัน

**ที่มา** : <http://www.psevikul.net/board/index.php?topic=251.0>

 การประเมินคุณค่าเรื่องสั้น

 1. เนื้อหาและแนวคิด

 2. กลวิธีนำเสนอเรื่อง

 3. การใช้ภาษา

 4. คุณค่าของเรื่อง

 **ใบงานที่**

 **6.1 การประเมินคุณค่าเรื่องสั้น**

**คำชี้แจง** ให้นักเรียนอ่านเรื่องสั้นต่อไปนี้ แล้วประเมินคุณค่าของเรื่อง

**ลูกชายที่จากไป**

*ประภัสสร เสวิกุล*

 ปีนี้ชายชราอายุ 76 ปี และร่างกายทรุดโทรมลงอย่างเห็นได้ชัด ทั้งใบหน้าที่ส่อความอิดโรยไม่ผ่องใสเหมือนแต่ก่อน ดวงตาที่ฝ้าฟางร่างกายที่กระปลกกระเปลี้ยไร้กำลังวังชา อาการเหนื่อยอ่อนที่เกิดขึ้นบ่อยๆ และอย่างง่ายดายจนแทบไม่เป็นอันหยิบจับหรือทำงานการอะไรเป็นชิ้นเป็นอัน แม้แต่การตัดแต่งไม้ที่ปลูกไว้ในบ้านหรือกวาดเศษกระดาษกับใบไม้แห้งซึ่งลมพัดมาเกลื่อนที่ถนนหน้าบ้านเสมอ

 บ้านของชายชราเป็นบ้านหลังแรกในซอยที่เป็นทางเข้าสู่หมู่บ้านจัดสรร หอพัก และอพาร์ทเม้นท์ ที่มีรถราและผู้คนผ่านเข้าออกตลอดวันโดยเฉพาะในช่วงเช้าและตอนเย็น ถัดจากบ้านไปไม่ถึง 150 เมตร เป็นถนนใหญ่ซึ่งเนืองแน่นไปด้วยยานพาหนะนานาชนิด และการจราจรติดขัดตลอดทั้งวัน ตรงปากซอยมีป้ายรถประจำทางซึ่งเป็นเสมือนที่ชุมนุมของคน ในซอยและวินมอเตอร์ไซค์ กระแสลมจะพัดจากช่องระหว่างตึกแถวอีกฟากของถนน พรูผ่านป้ายรถประจำทางพร้อมกับหอบกากตั๋วรถเมล์ เศษกระดาษ ถุงพลาสติก กระดาษเช็ดปากที่คนซึ่งขึ้นลงรถเมล์ทิ้งไว้ รวมทั้งใบไม้แห้งเข้ามาตกที่ หน้าบ้านชายชรา

 ...สมัยที่แถบนี้ยังเป็นทุ่งนา ชายชราชอบเอาเก้าอี้ผ้าใบมาตั้งที่ระเบียงหน้าบ้านเพื่อรับลม แต่เมื่อความเจริญไล่ตามมา แกกลับต้องปิดหน้าต่างเพื่อกันฝุ่นและควันจากท่อไอเสียรถยนต์และมีภาระในการปัดกวาดถนนหน้าบ้านเพิ่มขึ้น

 เมื่อลูกชายยังเล็กเขาชอบที่จะอยู่ใกล้ๆ และฟังพ่ออ่านหนังสือหรือเล่านิทานให้ฟัง บางทีก็จะนอนขดตัวซุกอกพ่อหลับอยู่บนเก้าอี้ผ้าใบเหมือนลูกแมวขี้เซา แต่บางวันก็เอาแต่วิ่งไล่จับแมงปอเข็มสีแดงตัวบางๆ ที่บินวนเวียนอยู่ตามดอกอัญชันริมรั้วระแนง

 ชายชราชำเลืองดูนาฬิกาที่ข้อมือเข็มสั้นกับเข็มยาวยังคงหยุดอยู่ที่เดิม เหมือนเมื่อก่อนหน้านี้ แกเขย่าข้อมือแรงๆ แต่ไม่มีอะไรเคลื่อนไหว

 “นาฬิกาโปเก” แกค่อนว่ามันขณะลดข้อมือลง
 “แต่ก็ดีเหมือนกัน” ชายชรารำพึง “อย่างน้อยเราก็จะได้ไม่แก่ไปกว่านี้”
 ชายชราอดนึกเล่นๆ ไม่ได้ว่า หากสามารถหยุดเวลาได้จริงๆ แกก็คงจะหยุดความเจริญของซอยนี้ไว้ตั้งแต่ยังมีสภาพเป็นทุ่งนาและถนนใหญ่ซึ่งนูนเป็นหลังเต่าเรียงรายด้วยต้นจามจุรี ต่อนานๆ จึงมีรถเมล์โกโรโกโสแล่นผ่านมาสักคัน คืนวันที่มีเพียงแสงตะเกียงรั้วในยามค่ำคืนและน้ำฝนในตุ่มดินเผาแทนน้ำประปา หรือน้ำดื่มบรรจุขวดจะยิ่งดีใหญ่ ถ้าลูกชายจะเป็นเด็กตัวเล็กๆ อย่างเดิมซึ่งบางทีมันอาจจะดีกว่าการที่จะปล่อยเวลาให้ล่วงเลยมาถึงวันนี้ก็ได้...

 ลมจากปากซอยพัดมาวูบหนึ่งหอบเอาความร้อนและกระไออ้าวเข้ามาต้องกาย

 “แต่ทุกสิ่งทุกอย่างย่อมมีการเปลี่ยนแปลง” แกถอนใจ เมื่อนึกถึงสายลมเย็นและกลิ่นชื้นของผืนนาชื้นฝนเมื่อหลายสิบปีที่แล้ว

 “บ้านเมืองพักนี้มันวุ่นๆ อยู่...” ชายชรานึกถึงคำพูดของตัวเองเมื่อ 30 ปีก่อนในวันที่อุณหภูมิทางการเมืองร้อนระอุจนใกล้จะถึงจุดเดือด

 “เอ็งไปยุ่งเกี่ยวอะไรกับเขาด้วยหรือเปล่า”

 “พ่อถามทำไม” ลูกชายซึ่งกำลังผูกเชือกรองเท้ากีฬาสีขาวสะอาดเงยหน้าขึ้นมอง

 “ที่ถามก็เพราะเป็นห่วงเอ็ง” แกนึกน้อยใจ

 “พ่อน่าจะห่วงบ้านเมืองมากกว่า” ลูกชายยัดชายเสื้อแขนสั้นลงในขอบกางเกงบูลจีนส์ที่คาดด้วยเข็มขัดหนังสีดำหัวเข็มขัดมีตราสถาบันการศึกษา อย่างลวกๆ

 “บ้านเมืองมีคนที่มีหน้าที่เกี่ยวข้องดูแลอยู่แล้ว” แกมองลูกด้วยสายตาที่ห่วงใย “แต่เรามีกันแค่สองคนพ่อลูกเท่านั้น”

 “บ้านเมืองเป็นของเราทุกคนไม่ใช่สมบัติของใครคนใดคนหนึ่ง” ลูกชายประสานสายตา “เพราะคนส่วนใหญ่เอาแต่คิดกันแบบพ่อถึงได้มีบางคนเสวยสุขด้วยการกอบโกยผลประโยชน์จากบ้านเมืองได้ตามใจชอบ”

 “เอ็งจะพูดจะจาอะไรก็ระวังปากระวังคำบ้าง” แกเตือน

 “ผมพูดตามความจริง” ลูกชายไม่พรั่นพรึง “ถ้าคนเราไม่กล้าพูดความจริงเราก็ต้องอยู่ในโลกแห่งความหลอกลวงไปตลอดกาล”

 “ถ้าเอ็งคิดว่าการที่พ่อหวังดีต่อเอ็งเป็นห่วงเป็นความเห็นแก่ตัว พ่อก็จะไม่พูดอะไรอีกต่อไปแล้ว” ลมชื่นโชยกลิ่นฝนปลายฤดูมาจากที่ไกลๆ แต่ชายชรารู้สึกแห้งผากในอก

 “คนเราต่างก็มีหน้าที่ไปคนละอย่าง” ลูกชายพูดด้วยน้ำเสียงที่อ่อนลงแต่แฝงไว้ด้วยความมั่นคง “พ่อก็เคยสอนให้ผมทำหน้าที่ของตัวเองให้ดีที่สุด และหน้าที่ของผมในตอนนี้ก็คือการทำงานเพื่อบ้านเมืองทุกอย่างที่ผมทำลงไปในวันนี้ก็เพื่อพ่อและคนอื่นๆ วันนี้พ่ออาจจะไม่เข้าใจผม แต่ผมก็หวังว่าสักวันหนึ่งข้างหน้าพ่อคงจะเข้าใจและเห็นด้วยกับสิ่งที่ผมทำ ลงไป”

 “พ่อเข้าใจเอ็งเสมอ” แกพึมพำ “แม้ว่าถึงจะไม่เห็นด้วยกับสิ่งที่เอ็งทำเลยก็ตาม”

 “ทุกสิ่งที่ผมทำลงไปก็เพื่อบ้านเมืองและความถูกต้อง” ดวงตาของลูกชายทอประกายเข้มขึ้นเหมือนแสงของดาวฤกษ์ในคืนแรม

 เหตุการณ์รุนแรงในวันนั้นเป็นเสมือนความฝันอันเลวร้ายที่สุดของบ้านเมืองที่ได้ชื่อว่าเป็นดินแดนแห่งความสงบร่มเย็นและเป็นบาดแผลฉกรรจ์ในจิตใจของหลายๆ คน อย่างยากที่จะเยียวยาให้ทุเลาลงได้โดยง่าย

 ...ชายชราไม่เคยลืมวันที่แกวิ่งพล่านเหมือนคนบ้าไปทั่วท้องสนามหญ้าอันกว้างใหญ่และสถาบันการศึกษาเก่าแก่ เพื่อค้นหาลูกชายจากซากปรักหักพังของวัตถุและจิตวิญญาณ และถามหาลูกชายจากทุกคนที่พบพาน ท่ามกลางเสียงเย้ยหยันเหยียดหยามเสียงด่าทอด้วยความชิงชังของคนฝ่ายหนึ่ง กับเสียงร่ำไห้และพร่ำเพ้ออย่างเสียขวัญของคนอีกฝ่ายหนึ่ง ในสถานการณ์ที่ผู้คนถูกแบ่งแยกออกจากกันเป็นฝักฝ่ายและทำร้าย ทำลายกันอย่างโหดร้าย เพียงเพราะความรู้สึกนึกคิดที่แตกต่างกัน

**ที่มา** : <http://www.psevikul.net/board/index.php?topic=251.0>

 การประเมินคุณค่าเรื่องสั้น

 1. เนื้อหาและแนวคิด

 2. กลวิธีนำเสนอเรื่อง

 3. การใช้ภาษา

 4. คุณค่าของเรื่อง

*(พิจารณาตามคำตอบของนักเรียน โดยให้อยู่ในดุลยพินิจของครูผู้สอน)*